Mike Myers

Michael John ”Mike” Myers (s. 25. toukokuuta 1963 Scarborough, Ontario, Kanada) on kanadalainen koomikko, näyttelijä, käsikirjoittaja, tuottaja ja muusikko.<ref name=ce>{{Verkkoviite | Osoite = https://www.thecanadianencyclopedia.ca/en/article/mike-myers | Nimeke = Mike Myers | Tekijä =  	Janis Cole | Ajankohta = 4.3.2015 | Julkaisu = The Canadian Encyclopedia | Viitattu = 22.1.2023 }}</ref> Hän nousi maineeseen Saturday Night Live -sketsiohjelman ja Austin Powers -elokuvasarjan kautta.

Elämä ja ura
Myers syntyi Toronton esikaupungissa Scarborough’ssa vuonna 1963. Hänen vanhempansa olivat englantilaisia maahanmuuttajia Liverpoolista.

Myers alkoi esiintyä televisiomainoksissa kahdeksanvuotiaana. High schoolin jälkeen Myers liittyi Toronto’s Second City Comedy -ryhmään, jossa oli ollut moni muukin kuuluisa kanadalaiskoomikko. Vuonna 1985 Myers oli Lontoossa Englannissa perustamassa Comedy Store Players -ryhmää. Palattuaan Pohjois-Amerikkaan hän esiintyi Chicago Second City -ryhmässä.

Myers muutti vuonna 1989 New Yorkiin ja pääsi vierailevaksi esiintyjäksi television Saturday Night Live -sketsiohjelmaan. Myersista tuli suosittu esiintyjä, ja hän oli ohjelman vakituisia esiintyjiä vuoteen 1995 saakka. Myers loi ohjelmaan useita hahmoja, joista teini-ikäinen Wayne Campbell esiintyi myös komediaelokuvissa Wayne’s World (1992) ja Wayne’s World 2 (1993).

Myers kirjoitti ja tähditti kolmea Austin Powers -agenttiparodiaelokuvaa: Austin Powers – kumma jätkä (1997), Austin Powers – agentti joka tuuppasi minua (1999) ja Austin Powers ja kultamuna (2002). Tämä menestynyt elokuvasarja teki Myersista kansainvälisesti tunnetun elokuvakoomikon. Myersin muita elokuvia näyttelijänä tai käsikirjoittajana olivat esimerkiksi Apua, vaimoni on teurastaja (1993), 54 (1998), Shrek ja sen jatko-osat (äänirooli, 2001, 2004, 2007 ja 2010), Katti (2003), The Love Guru (2008) ja Kunniattomat paskiaiset (2009).

Muusikkona Myers on toiminut yhtyeessä Ming Tea.

Myers on naimisissa Kelly Tisdalen kanssa, ja pari sai esikoisensa vuonna 2011.

Myers oli ykkössijalla Forbesin vuonna 2010 julkaisemalla "Hollywood's Animation A-List" -listalla, jossa lueteltiin kymmenen menestyksekkäintä Hollywood-näyttelijää animaatioelokuvien lipputulojen perusteella.

Myers sai tähden Hollywood Walk of Famelle vuonna 2002.

 Osittainen filmografia 
 John and Yoko: A Love Story (TV) (1985)
 Elvis Stories (1989)
 Wayne’s World (1992)
 Apua, vaimoni on teurastaja (1993)
 Wayne’s World 2 (1993)
 Austin Powers – kumma jätkä (1997)
 The Thin Pink Line (1998)
 54 (1998)
 Pete's Meteor (1998)
 Austin Powers – agentti joka tuuppasi minua (1999)
 Mystery, Alaska (1999)
 Shrek (2001)
 Austin Powers ja kultamuna (2002)
 Huippunäkymät (2003)
 Shrek 3-D (2003)
 Nobody Knows Anything! (2003)
 Katti (2003)
 Shrek 2 (2004)
 Night of Too Many Stars: An Overbooked Event For Autism Education (TV) (2006)
 Shrek kolmas (2007)
 Shrek the Halls (TV) (2007)
 The Love Guru (2008)
 Kunniattomat paskiaiset (2009)
 Shrek ja ikuinen onni (2010)
 Terminal (2018)
 Bohemian Rhapsody (2018)
 Amsterdam'' (2022)

Lähteet

Aiheesta muualla 
 
 

Kanadalaiset koomikot
Kanadalaiset elokuvanäyttelijät
Kanadalaiset elokuvatuottajat
Hollywood Walk of Fame
Vuonna 1963 syntyneet
Elävät henkilöt
Seulonnan keskeiset artikkelit